Z A P I S N I K

s 2. sjednice Upravnog vijeća Dječjeg vrtića Vrbovec održane dana 30.7.2021. godine u prostorijama Dječjeg vrtića Vrbovec s početkom u 17.15 sati

Pristutni: Maja Novosel – predsjednica, Kristina Ljubić Nežić – ravnateljica, Mirjana Kunder, Vlado Mesnik, Helena Drvenkar – prestavnici osnivača, Petra Prelog – predstavnica odgojtelja, Iva Lončarić Kelečić – predstavnica roditelja, Višnja Marjanac – tajnica i zapisničarka.

Ispričali su se: Renata Stanić – predstavnica odgojitelja.

Gđa Novosel, predsjednica pozdravila je prisutne, posebno nove članove, konstatirala kvorum, navela da je od slanja poziva za sjednicu stigla žalba na postupak upisa te predložila da se

D N E V N I R E D

1. Usvajanje zapisnika s 1. (konstituirajuće, elektronske) sjednice Upravnog vijeća Dječjeg vrtića Vrbovec održane 19. srpnja 2021. godine,
2. Donošenje odluke o zasnivanju radnog odnosa za radno mjesto spremača na neodređeno puno radno vrijeme – 5 izvršitelja,
3. Donošenje odluke o zasnivanju radnog odnosa za radno mjesto odgojitelja na neodređeno puno radno vrijeme – 4 izvršitelja,
4. Donošenje odluke o odabiru za opremu kuhinje u centralnom objektu Dječjeg vrtića Vrbovec,
5. Donošenje odluke o raskidu radnog odnosa radi odlaska u mirovinu za Dunju Belaj
6. Pitanja, prijedlozi i mišljenja.

izmijeni na način da se točka 6. izmijeni te da ona glasi „Žalba na postupak upisa djeteta Elena Fišter“, a da točka 6. postane točka 7.

Nije bilo pitanja ni primjedbi te je dnevni red jednoglasno usvojen izmijenjeni

D N E V N I R E D

1. Usvajanje zapisnika s 1. (konstituirajuće, elektronske) sjednice Upravnog vijeća Dječjeg vrtića Vrbovec održane 19. srpnja 2021. godine,
2. Donošenje odluke o zasnivanju radnog odnosa za radno mjesto spremača na neodređeno puno radno vrijeme – 5 izvršitelja,
3. Donošenje odluke o zasnivanju radnog odnosa za radno mjesto odgojitelja na neodređeno puno radno vrijeme – 4 izvršitelja,
4. Donošenje odluke o odabiru za opremu kuhinje u centralnom objektu Dječjeg vrtića Vrbovec,
5. Donošenje odluke o raskidu radnog odnosa radi odlaska u mirovinu za Dunju Belaj,
6. Žalba na postupak upisa djeteta Elena Fišter,
7. Pitanja, prijedlozi i mišljenja.

Ad. 1.

Gđa Novosel, predsjednica konstatirala je da su članovi Upravnog vijeća zapisnik s 1. (konstituirajuće, elektroničke) sjednice dobili elektronskom poštom, otvorila raspravu i upitala ima li primjedbi.

Nije bilo pitanja ni primjedbi te je gđa Novosel, predsjednica predložila usvajanje zapisnika.

Jednoglasno je donesen

Zaključak:

Usvaja se zapisnik s 1. (konstituirajuće, elektroničke) sjednice Upravnog vijeća.

Ad. 2.

Gđa Novosel, predsjednica dala je riječ gđi Ljubić Nežić, ravnateljici.

Gđa Ljubić Nežić, ravnateljica rekla je da su na natječaj za radno mjesto spremača pristigle 44 zamolbe, od toga 14 s nepotpunom dokumentacijom te da je najčešće nedostajala izjava da nema zapreka za zapošljavanje po članku 25. Zakona o predškolskom odgoju i obrazovanju. Gđa Ljubić Nežić, ravnateljica predložila je zasnivanje radnog odnosa s kandidatkinjama Gordanom Žaobi, Marinom Jagatić-Knez, Marijanom Nemet, Petrom Vranko i Jelenom Papa.

Gđa Novosel, predsjednica otvorila je raspravu te napomenula da se molbe otvaraju kako dolaze zbog administrativne provjere.

Članovi su pregledavali pristigle zamolbe, nije bilo pitanja ni primjedbi te je gđa Novosel, predsjednica dala na glasanje donošenje odluke o izboru.

Jednoglasno je donesena

O D L U K A

O IZBORU KANDIDATA ZA ZASNIVANJE RADNOG ODNOSA

NA NEODREĐENO PUNO RADNO VRIJEME

I.

Po natječaju za radno mjesto spremača na neodređeno puno radno vrijeme Klasa: 112-01/21-01/12, Urbroj: 238/32-69-04-21-1 objavljenom 20. srpnja 2021. godine, temeljem Zakona o predškolskom odgoju i obrazovanju (NN 10/97, 107/07, 94/13 i 98/19), na prijedlog ravnateljice izabrane su sljedeće kandidatkinje:

1. Gordana Žaobi, PKV prodavačica,
2. Marina Jagatić Knez, SSS maturantica gimnazije,
3. Jelena Papa, SSS komercijalistica,
4. Petra Vranko, SSS prodavačica i
5. Marijana Nemet, SSS prodavačica.

II.

Nalaže se ravnateljici Dječjeg vrtića Vrbovec s izabranom kandidatkinjom sklopiti ugovor o radu, uz probni rok od 30 dana, sukladno Pravilniku o unutarnjem ustrojstvu i načinu rada Dječjeg vrtića Vrbovec.

III.

Ova Odluka stupa na snagu danom donošenja.

O b r a z l o ž e n j e

 Temeljem odluke Upravnog vijeća Dječjeg vrtića Vrbovec 003-05/21-02/01, Urbroj: 238/32-69-04-21-40 od 19. srpnja 2021. godine, raspisan je natječaj za radno mjesto spremača/ice na neodređeno puno radno vrijeme Klasa: 112-01/21-01/12, Urbroj: 238/32-69-04-21-1 te je isti, sukladno Zakonu o predškolskom odgoju i obrazovanju, objavljen 20. srpnja 2021. godine.

Na natječaj je pristiglo 44 molbe, od toga 14 s nepotpunom dokumentacijom, sve kandidatkinje ispunjavaju uvjete po raspisanom natječaju te je ravnateljica Dječjeg vrtića Vrbovec predložila zasnivanje radnog odnosa s kandidatkinjama Gordanom Žaobi, PKV prodavačicom, Marinom Jagatić-Knez, maturanticom gimnazije, Jelenom Papa, SSS kommercijalisticom, Petrom Vranko, SSS prodavačicom i Marijanom Nemet, SSS prodavačicom. Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

Predsjednica Upravnog vijeća:

Maja Novosel

Ad. 3.

Gđa Novosel, predsjednica dala je riječ gđi Ljubić Nežić.

Gđa Ljubić Nežić, ravnateljica rekla je da je za natječaj za radno mjesto odgojitelja pristiglo deset molbi, devet kandidatkinja ispunjava propisane uvjete, dvije molbe su bile s nepotpunom dokumentacijom, a dvije kandidatkinje nemaju položen stručni ispit.

Gđa Ljubić Nežić, ravnateljica predložila je zasnivanje radnog odnosa s kandidatkinjama Željkom Kordi David i Anitom Magdalenić koje već jesu u radnom odnosu na određeno vrijeme u Dječjem vrtiću Vrbovec te s odgojiteljicama Anom Gali i Kristinom Kolić.

Gđa Novosel, predsjednica otvorila je raspravu.

Članovi su pregledavali pristigle zamolbe, pitanja ni primjedbi nije bilo te je gđa Novosel, predsjednica dala na glasanje prijedlog ravnateljice.

Jednoglasno je donesena

O D L U K A

O IZBORU KANDIDATA ZA ZASNIVANJE RADNOG ODNOSA

NA NEODREĐENO PUNO RADNO VRIJEME

I.

Po natječaju za radno mjesto odgojitelja na neodređeno puno radno vrijeme, 2 izvršitelja Klasa: 112-01/21-01/13, Urbroj: 238/32-69-04-21-1 objavljenom 20. srpnja 2021. godine, temeljem Zakona o predškolskom odgoju i obrazovanju (NN 10/97, 107/07, 94/13 i 98/19), na prijedlog ravnateljice izabrani su sljedeći kandidati:

Anita Magdalenić, VŠS odgojiteljica predškolske djece,

Željka Kordi David, VŠS, stručna prvostupnica predškolskog odgoja

Ana Gali, VŠS, stručna prvostupnica predškolskog odgoja i

Kristina Kolić, VŠS odgojiteljica predškolske djece.

II.

Nalaže se ravnateljici Dječjeg vrtića Vrbovec s izabranim kandidatkinjama sklopiti ugovor o radu.

III.

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec 003-05/21-02/01, Urbroj: 238/32-69-04-21-41 od 19. srpnja 2021. godine, raspisan je natječaj za radno mjesto odgojitelja/ice na neodređeno puno radno vrijeme (4 izvršitelja) Klasa: 112-01/21-01/13, Urbroj: 238/32-69-04-21-1 te je isti, sukladno Zakonu o predškolskom odgoju i obrazovanju, objavljen 20. srpnja 2021. godine.

Na natječaj je pristiglo 10 molbi, devet kandidatkinja ispunjava uvjete natječaja, dvije kandidatkinje nemaju položen stručni ispit, dvije kandidatkinje nisu priložile dokumentaciju traženu u natječaju te je ravnateljica Dječjeg vrtića Vrbovec predložila zasnivanje radnog odnosa s kandidatkinjama Anitom Magdalenić, VŠS odgojiteljicom predškolske djece, Željkom Kordi David, VŠS stručnom prvostupnicom predškolskog odgoja, Anom Gali, VŠS stručnom prvostupnicom predškolskog odgoja i Kristinom Kolić, VŠS odgojiteljicom predškolske djece

. Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

Predsjednica Upravnog vijeća:

Maja Novosel

Ad. 4.

Gđa Novosel, predsjednica rekla je da su pristigle 3 ponude za kuhinsku opremu te da je najpovoljnija ponuda Elektromehanika servisa iz Vrbovca, s ponudom u iznosu od oko 200.000,00 kuna.

 Gđa Novosel, predsjednica otvorila je raspravu.

 Nije bilo pitanja ni primjedbi te je jednoglasno donesena

ODLUKA O ODABIRU

I.

Ovom se odlukom određuje najpovoljniji ponuditelj za nabavu opreme za kuhinju u Dječjem vrtiću Vrbovec na adresi 7. svibnja 12a, prema pozivu za dostavu ponuda Klasa: 406-03/21-01/02, Urbroj: 2358/32-69-01-21-2 od 20.7.2021. godine.

II.

Kao najpovoljnija ponuda odabire se ponuda ponuditelja Elektromehanika Servis, Naselje Stjepana Radića 38, 10340 Vrbovec, OIB 57216662807, sa cijenom ponude od 160.895,00 kn bez PDV-a odnosno sa cijenom od 201.118,75 kn sa PDV-om.

Naručitelj će s odabranim ponuditeljem sklopiti Ugovor.

III.

Pregledom i ocjenom ponuda od strane ovlaštenih predstavnika naručitelja utvrđeno je su pristigle tri ponude, sve su zadovoljile formalnim uvjetima nabave, a najpovoljnija ponuda za nabavu kuhinjske opreme od ponuditelja Elektromehanika Servis, Naselje Stjepana Radića 38, 10340 Vrbovec, OIB 57216662807 te da cijena odgovara procijenjenoj vrijednosti nabave.

IV.

Ovu Odluku o odabiru, sukladno čl. 12. Pravilnika o postupku javne nabave do vrijednosti na koju se ne primjenjuje zakon o javnoj nabavi, Povjerenstvo dostavlja odabranom ponuditelju u roku od sedam dana od dana donošenja odluke.

Sukladno čl. 13. Pravilnika o postupku javne nabave do vrijednosti na koju se ne primjenjuje zakon o javnoj nabavi, ovlašćuje se ravnateljica Vrtića da može zaključiti ugovor sa ponuđačem čija je ponuda odabrana kao najpovoljnija.

V.

Ova odluka stupa na snagu danom donošenja.

Predsjednica Upravnog vijeća

Maja Novosel

Ad. 5.

Gđa Novosel, predsjednica dala je riječ Ljubić Nežić, ravnateljici.

Gđa Ljubić Nežić, ravnateljica rekla je da kolegica Dunja Belaj odlazi u mirovinu s 1. listopadom 2021. godine, da je predala zahtjev za raskid ugovora o radu te da je potrebno donijeti Odluku o raskidu radnog odnosa ranije, jer ju gđa Belaj treba predati Hrvatskom zavodu za mirovinsko osiguranje mjesec dana prije odlaska u mirovinu.

Gđa Novosel, predsjednica otvorila je raspravu.

Nije bilo pitanja ni primjedbi te je jednoglasno donesena

**O D L U K A**

**O PRESTANKU UGOVORA O RADU**

**radi odlaska u mirovinu**

1. Radnici Dunji Belaj **(**u daljem tekstu radnica**)** iz Vrbovca, Ulica 7. svibnja 45 rođenoj 4. travnja 1961. godine, OIB 84335143694, zaposlenoj na radnom mjestu odgojiteljice, prestaje ugovor o radu na neodređeno puno radno vrijeme s danom 30.9.2021. godine.
2. Radnica će iskoristiti godišnji odmor do 30. rujna 2021. godine.
3. Radnica ima pravo na otpremninu sukladno Kolektivnom ugovoru zaposlenih u Dječjem vrtiću Vrbovec.

Predsjednica Upravnog vijeća

Maja Novosel

Ad. 6.

 Gđa Novosel, predsjednica dala je riječ gđi Ljubić Nežić, ravnateljici.

 Gđa Ljubić Nežić rekla je da je dopis naslovljen kao žalba, ali da se u stvari radi o zamolbi te je pročitala pristiglu žalbu (u prilogu zapisnika).

 Gđa Novosel, predsjednica otvorila je raspravu.

 Konstatirano je da žalba nije osnovana jer nije bilo pogreške u postupku bodovanja, već zahtjev za upis djeteta nije uzet u obzir jer roditelji nisu predali svu potrebnu dokumentaciju.

 Drugih primjedbi ni pitanja nije bilo te je gđa Novosel, predsjednica predložila donošenje Odluke o odbijanju žalbe kao neosnovane.

 Prijedlog je jednoglasno prihvaćen te je donesena

O D L U K A

I.

Odbija se žalba Ivana Fištera na odluku Povjerenstva za upis djece kao neosnovana.

II.

Ova Odluka stupa na snagu danom donošenja.

Predsjednica Upravnog vijeća:

Maja Novosel

Ad. 7.

Nije bilo pitanja, primjedbi ni mišljenja te je gđa Novosel, predsjednica zaključila sjednicu u 17.35 sati.

 Zapisničarka: Predsjednica Upravnog vijeća:

 Višnja Marjanac Maja Novosel

Klasa: 003-06/21-01/02

Urbroj: 238/32-69-04-21-12